PROJEKT ZÁVEREČNEJ PRÁCE

**NEGATÍVA NEZAMESTNANOSTI ABSOLVENTOV ŠKÔL PRE SPOLOČNOSŤ**

Autor: Bc. Monika K.

Vedúci: doc. Ing. XY, PhD.

Diplomový projekt sa odovzdáva

Vysokej škole manažmentu

pre čiastkové splnenie požiadaviek pre získanie titulu

Magister v odbore: 3.3.16 Ekonomika a manažment podniku (Mgr.)

Študijný program: Podnikový manažment

Autor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Dátum\_\_\_\_\_\_\_\_\_\_

*Podpis kandidáta*

Schválil \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Dátum\_\_\_\_\_\_\_\_\_\_

*Podpis vedúceho práce*

Téma

Negatíva nezamestnanosti absolventov škôl pre spoločnosť

Výskumné otázky

Z témy diplomovej práce „Negatíva nezamestnanosti absolventov škôl pre spoločnosť“ nám vyplynuli nasledujúce výskumné otázky:

1. Aké pohlavie a akú vekovú skupinu najčastejšie ovplyvňuje nezamestnanosť?
2. Ako nezamestnanosť absolventov ovplyvňuje spoločnosť?
3. Aký typ nezamestnanosti z časového hľadiska najviac postihuje absolventov?
4. Má nezamestnanosť vplyv na rodinný stav?
5. Aké sú hlavné príčiny a dôvody nezamestnanosti?

Na základe vyššie uvedených výskumných otázok sme si stanovili hlavný ciel práce, z ktorého nám následne vyplynuli čiastkové ciele.

Cieľ práce

Hlavným cieľom diplomovej práce je potvrdiť, že nezamestnanosť absolventov má negatívny vplyv nielen na samotných absolventov, ale aj na celú spoločnosť.

**Čiastkové ciele**

* Priblížiť problematiku čitateľovi prostredníctvom spracovania danej témy, k čomu nám slúži teoretická časť práce kde sa čitateľ oboznámi s kľúčovými pojmami ako je: trh práce, nezamestnanosť, vzdelanie.
* Poukázať na prepojenosť vzdelania a nezamestnanosti.
* Zistiť do akých sfér života nezamestnanosť zasahuje, čo spôsobuje a aký má vplyv.
* Zistiť aký typ nezamestnanosti z časového hľadiska sa najčastejšie vyskytuje na Slovensku.
* Zhodnotiť stav nezamestnanosti absolventov.

Hypotézy/Predikcie (pozn. v DP musia byť najmenej dve; s. 51/Príručka)

H1: Nazdávame sa, že počet nezamestnaných absolventov je vyšší u absolventov s vyšším vzdelaním (s terciárnym vzdelaním) ako u absolventov s nižším vzdelaním (so sekundárnym vzdelaním).

H2: Predpokladáme, že je viacej nezamestnaných absolventov vo veku od 20-30 rokov ako vo veku od 31-40 rokov.

H3: Nazdávame sa, že je viacej absolventov, ktorí sú ochotní získať vyššie vzdelanie ako tí, ktorí ochotní nie sú.

H4: Predpokladáme, že na Slovensku je vyššia nezamestnanosť absolventov ako v ostatných krajinách Európskej únie.

Predbežná osnova práce

**ÚVOD**

**1 SÚČASNÝ STAV PROBLEMATIKY DOMA A V ZAHRANIČÍ**

**1.1 Trh práce**

*1.1.1 Faktory vplývajúce na trh práce:*

**1.2 Nezamestnanosť**

*1.2.1 Príčiny vzniku a dôsledky nezamestnanosti*

*1.2.2 Rizikové skupiny nezamestnaných*

**1.3 Vzdelanie**

*1.3.1 Význam vzdelania*

*1.3.2 Stav vzdelanosti*

*1.3.3 Výdavky na školstvo*

**1.4 Vzdelanosť a nezamestnanosť**

*1.4.1 Nezamestnaní absolventi*

*1.4.2 Podpora rastu vzdelanosti a zamestnanosti*

*1.4.3 Faktory vplývajúce na zvyšovanie nezamestnanosti absolventov*

**2 CIEĽ A METODIKA PRÁCE <= povinná časť záverečnej práce; má konkrétne podkapitoly**

**3 VÝSLEDKY PRÁCE A DISKUSIA**

**3.1 Interpretácia výsledkov**

**3.2 Diskusia a odporúčania do praxe**

**ZÁVER**

**ZOZNAM POUŽITÁ LITERATÚRA**

PRÍLOHY

* **prvá časť je výborne vypracovaná; k obsahu = forma/odseková segmentácia pri podkapitolách a ich častiach (nie je všetko "pod sebou") + rada: neštrukturujte príliš jednotlivé kapitoly; časť Ciele a metodika si premyslite (pozrite si Príručku, č. 3), určite neoddeľujte ako samostatnú časť čiastkové ciele; patrí sem aj časť o výskumnom súbore a zvolených výskumných metódach, ktoré sa týkajú empirickej časti práce. Aj empirická časť má svoje "pevné časti" (Príručka, č. 3).**

Teoretické východiská

Teoretické východiská budeme deliť na podkapitoly. Jednotlivé podkapitoly budú pre našu diplomovú prácu veľmi dôležité, pretože sa v nich zoznámime s jej hlavnými pojmami.

Na začiatok sa zameriame na trh práce. Vysvetlíme, čo je trh práce, ako sa delí a aké subjekty v ňom vystupujú. Trh je miesto, kde sa stretáva ponuka s dopytom a navzájom sa ovplyvňujú. Na trhu práce predstavujú ponuku domácnosti a dopyt firmy. Domácnosti na tento trh vstupujú nakoľko sú závislé od príjmu, teda mzdy. Pri rozhodovaní, ktorú pracovnú ponuku príjmu, uvažujú najmä o výške mzdy, ktorú dostanú za vykonanie práce v jednotlivých spoločnostiach. Ďalšími dôležitými faktormi, ktoré vplývajú na výber práce sú: pracovné podmienky, umiestnenie spoločnosti (vo všeobecnosti uprednostňujeme firmy, ktoré sú bližšie k bydlisku), bonusy, pracovná doba, veľkosť kolektívu, imidž spoločnosti, preferencie, vzdelanie, možnosť kariérneho rastu, pracovné istoty, firemná kultúra, náplň a druh práce. Taktiež pri výbere zamestnania sme ovplyvnený aj zamestnaniami svojho okolia a rodinnými príslušníkmi. Mnoho detí pokračuje v koľajach svojich rodičoch, nakoľko sú pre nich vzorom. Naopak firmy na trh vstupujú s cieľom získať novú pracovnú silu, ktorá im pomôže dosahovať vopred stanovené ciele.

Trh práce môžeme považovať za heterogénny trh, kde sa jednotlivé profesie líšia vzhľadom na potrebnú kvalifikáciu, vzdelanie, riziko a pod. To následne spôsobuje, že jednotlivé profesie majú aj rôzne mzdy. V súčasnosti sa presadzuje tendencia k vyrovnávaniu týchto miezd, nakoľko zamestnania s vyššou mzdou lákajú viac nezamestnaných ako tie, v ktorých je mzda podstatne nižšia. Avšak aj tak tieto rozdiely v mzdách neustále pretrvávajú a najmä v zamestnaniach, kde je väčšie riziko alebo je potrebná vyššia kvalifikácia, je aj väčšia mzda (Lisý, 2003).

Našu pozornosť zameriame aj na pojem nezamestnanosť, na jednotlivé druhy nezamestnanosti, aj  tomu ako rozdeľujeme populáciu na základe toho či prácu má, nemá alebo ju hľadá. V odbornej literatúre sa dozvedáme množstvo definícií, ktoré charakterizujú, čo je nezamestnanosť. V tejto časti sa s ňou a s pojmami, ktoré s nezamestnanosťou súvisia lepšie oboznámime.

Nezamestnanosť je úzko spätá s deľbou práce. V minulosti sa rozvíjala najmä v ekonomicky vyspelých spoločnostiach. Ak sa zameriame na Európu, problém nezamestnanosti sa tu vyskytol až na začiatku 19. storočia. Počas 19. storočia až do roku 1915 sa tu pravidelne striedala fáza recesie a prosperity. V čase keď bola fáza recesie, sa dopyt na jednotlivých trhoch postupne znižoval, čo malo za následok zvýšenie počtu nezamestnaných. Táto fáza však vďaka tzv. regulačným mechanizmom zlatého štandardu trvala len niekoľko mesiacov. V období keď bol hospodársky vývoj negatívny, väčšina výrobcov začala znižovať ceny, čo podnietilo spotrebiteľov k nákupu (Martincová, 2002).

„Nezamestnanosť je jedným zo základných ukazovateľov tzv. magického štvoruholníka, ktorý reprezentuje makroekonomickú rovnováhu. Každá ekonomika sa musí vyrovnať s týmto fenoménom, ktorý nemožno riešiť bez istých zásahov zo strany štátu“ (Čaplanová, 2014, s. 31).

Nezamestnanosť ako makroekonomický problém je akási výzva, ktorej v súčasnosti čelia aj vyspelé štáty. Tento fenomén okrem toho, že predstavuje ekonomický, ako aj sociálny problém, čoraz viac sa stáva aj problémom politickým. Príčiny nezamestnanosti sú rôzne, či už ide o dôsledky vývoja trhovej ekonomiky alebo o dôsledky hospodárskeho vývoja.

Ďalším pojmom na ktorý sa zameriame bude vzdelanie a jeho význam. Vzdelanie vo všeobecnosti môžeme charakterizovať ako súbor vedomostí, znalostí, či schopností, ktoré sme nadobudli počas štúdia na základných, stredných, či vysokých školách.

Vzdelanie patrí medzi základne determinanty ekonomického rastu a preto je mu potrebné venovať dostatok času a pozornosti. Pojem vzdelanie nadobúda podstatný význam približne v polovici 19. storočia. Práve v tomto storočí k rastu vzdelanosti podľa M. Csabaya et al. (2011. s. 70) prispeli dva faktory a to:

1. „rozvoj vedy a techniky,
2. vzdelanie ako predpoklad na ovládnutie nových technológií“.

Vplyvom technológií a nových objavov bolo potrebné, aby sa ľudia, resp. pracovná sila naučila s týmito technológiami pracovať. Postupom času sa vzdelávanie stalo neoddeliteľnou súčasťou nášho každodenného života.

Nakoľko aj dodnes dochádza k neustálemu inovovaniu a vývoju je potrebné, aby sme sa týmto meniacim sa podmienkam a pokrokom prispôsobovali, a to práve zvyšovaním svojich vedomostí a znalostí. Avšak dôležitým faktorom, ktorý udáva dôležitosť vzdelania je jeho kvalita.

Vzdelávanie taktiež môžeme charakterizovať ako proces, pri ktorom dochádza k výmene informácií, vedomostí, či znalostí. V súčasnosti v hospodársky vyspelých štátoch patrí kvalita medzi najfrekventovanejší pojem, či už v oblasti priemyslu, obchodu alebo služieb. Inovácie a kvalita patria k faktorom, ktoré môžu pomôcť krajinám zachovať si konkurenčnú výhodu a tým aj zabezpečiť prosperitu pre ich občanov. Avšak v prvom rade by sa jednotlivé krajiny mali sústrediť na kvalitu vzdelania.

V neposlednom rade sa budeme venovať aj vzťahu nezamestnanosti a vzdelania. Silný vzťah medzi nezamestnanosťou a vzdelaním bol potvrdený v mnohých štúdiách napr. od Mincera (1994), Winkelmana (1996) a pod. Nezamestnanosť v podstate znamená nerovnomerné rozdelenie práce medzi skupiny ľudí v závislosti od vzdelania, klasifikácie a zručností (Garrouste, 2010).

Vzdelanie je jeden z hlavných faktorov ekonomického rastu. Podľa prieskumu OECD sa zistilo, že trh práce vie vzdelanie odmeniť. Ľudia, ktorí dosiahli terciárne vzdelanie majú vyššiu pravdepodobnosť sa zamestnať ako ľudia bez neho. Tento fakt platí pre všetky krajiny OECD a G 20. V priemere je zamestnaných viac ako 80 % ľudí s terciárnym, 70 % ľudí s vysokoškolským vzdelaním druhého a tretieho stupňa a 60 % ľudí so stredoškolským vzdelaním (Education at a glance 2014, 2014). Jednou z hlavných tém, ktorej sa neustále venuje čoraz väčšia pozornosť, je problematika vzdelania a význam pre prosperitu štátu a ekonomiky. Význam znalosti v ekonomike neustále narastá, najmä v dôsledku inovácií, avšak problém nastáva v harmonizácií trhu práce a vzdelania (Srnáková, 2005).

* **V teoretických východiskách nemusíte opisovať, čo bude v jednotlivých jednotlivých kapitolách, avšak je dôležité mať ujasnené o čom budeme písať, o aké diela sa budeme opierať a prečo, aké výskumy ovplyvnili náš pohľad na problematiku => stručne, ale výstižne uviesť dostupné informácie a poznatky týkajúce sa témy.**

Metodika práce

Výskumné metódy **(pozn. predstavíme zvolenú/é metódu/y, uvedieme jej klady i zápory a odôvodníme jej voľbu vzhľadom k cieľu a hypotézam)**

Každá výskumná metóda má svoje výhody a nevýhody preto je potrebné, aby sme si dobre zvážili výber správnej metódy, ktorej využitím získame potrebné informácie.

V empirickej časti využijeme na získanie primárnych údajov metódu dotazník. Sekundárne údaje získame pomocou knižných a internetových zdrojov.

Dotazník patrí medzi tie metódy, ktoré sa využívajú azda najviac. Dotazník budeme distribuovať online ako aj v printovej forme a nakoľko bude anonymný respondenti nemusia udávať svoje meno. Jednotlivé otázky v dotazníku sa budeme snažiť formulovať čo najzrozumiteľnejšie, aby ich forma bola jasná a zrozumiteľná pre všetkých zainteresovaných. Taktiež sa budeme snažiť zabezpečiť logickú postupnosť jednotlivých otázok. Odpovede, ktoré získame z danej výskumnej metódy budú tvoriť základ pri potvrdzovaní, alebo naopak vyvrátení hypotéz, ktoré sme si stanovili. Dotazník bude mať zatvorené položky (otázky), ale aj polouzatvorené, vďaka čomu poskytneme respondentovi možnosť výberu odpovede s otvoreným zakončením **<= je vhodné mať dotazník pripravený na konzultáciu so školiteĺom** ~~Nevyhnutné pri dotazníku je aj uviesť v úvode jeho cieľ a využitie, ale aj spôsob ako ho majú respondenti vyplňovať. Na záver napíšeme poďakovanie za ich čas a ochotu, poprípade dáme priestor na ich otázky a pripomienky~~. **(nerelevantné do Projektu)**

Predtým ako odošleme dotazník respondentom je potrebné vykonať pilotáž napr. medzi priateľmi, aby sme zistili či naše otázky sú jasné, zrozumiteľné a nasmerované „k veci“. Tým odhalíme aj prípadné jazykové a štylistické chyby, ktoré sme si neuvedomili **<= toto patrí do časti organizácia prieskumu**

=> K pojmom pilotáž a predvýskum. Pilotáž býva zväčša súčasťou predvýskumu (inak, mnoho autorov-metodológov tieto pojmy chápe ako synonymá). Predvýskum nám pomáha dať zvolenej metóde definitívnu podobu = overujeme si jej aplikabilitu (napr. použitie dotazníka a pod. v praxi => formuláciu otázok, zrozumiteľnosť, "vychytávame" drobné chyby, i jazykové). Predvýskum nám napovie, či otázky smerujú k dosiahnutiu cieľa a potvrdeniu/vyvráteniu hypotéz = či nám poskytnú info, ktoré potrebujeme.

Medzi základné výhody a nevýhody dotazníka ako uvádza P. Gavora (2015) patrí :

Výhody:

* Dotazník patrí medzi tzv. ekonomické metódy.
* Ľahké a rýchle vyhodnotenie, ak sa využívajú najmä uzatvorené otázky.
* Respondent má čas na premyslenie si odpovedí.
* Dotazník môžeme poslať komukoľvek a nemusíme s ním byť priamo v kontakte.

Nevýhody:

* Nízka návratnosť.
* V prípade ak nie sme priamo prítomný pri vypĺňaní dotazníka, nemáme ako zistiť či ho vyplnil odlovený respondent.
* Pri uzavretých odpovediach respondent nemá priestor na doplnenie odpovede.
* Dotazníku chýba flexibilita.

Výhody elektronického dotazníka, ktorý budeme zasielať:

* Časovo a lokálne nezávislé vyplnenie.
* Automatické vyhodnotenie.
* Flexibilnejšie a menej časovo náročné pre respondentov.

Nevýhody elektronického dotazníka, ktorý budeme zasielať:

* Minimálna kontrola nad respondentmi.
* Zvýšené riziko vlastnej selekcie.
* Webový dotazník je náročnejší na zhotovenie ako papierový.
* Niektoré elektronické dotazníky respondenta obťažujú.

Výskumná vzorka **(pozn. presná charakteristika výskumnej vzorky, spôsob výberu a veľkosť vzorky = počet respondentov. V tomto musíme mať jasno už vo fáze plánovania.**

Na začiatku empirickej časti, ktorú budeme vypracovávať pomocou dotazníka je potrebné, aby sme si odpovedali na otázku, kto bude tvoriť našu výskumnú vzorku, nakoľko základný súbor ľudí je príliš rozsiahly. V našom prípade pôjde o zámerný výber, keďže si budeme vyberať ľudí podľa znakov, ktoré si samy vopred určíme **<= toto je potrebné ujasniť si už v tejto fáze!!.** Je dôležité, aby jednotlivé znaky boli relevantné pre danú prácu. Nakoľko budeme skúmať vplyv nezamestnanosti absolventov škôl na spoločnosť rozhodli sme sa, že naši respondenti budú nezamestnaní absolventi stredných a vysokých škôl slovenskej národnosti, ktorí bývajú prevažne v trenčianskom kraji. Vekovú škálu respondentov nebudeme udávať, vďaka čomu môžeme osloviť viac respondentov bez ohľadu na ich vek. Veľkosť výskumnej vzorky odhadujeme na 60-80 respondentov vzhľadom k tomu, že nie vždy všetci respondenti odpovedajú na dotazník. **<= veľkosť vzorky sa dá vypočítať pomocou aplikácie =>** <http://www.macorr.com/sample-size-calculator.htm>

|  |  |  |  |  |
| --- | --- | --- | --- | --- |
|  |  | http://www.macorr.com/sample-size-calculator.htm |  |  |

Organizácia výskumu a spracovanie dát **(pozn. uviesť konkrétne štatistické metódy a spôsoby spracúvania, ktoré plánujete použiť pri vyhodnocovaní získaných dát z terénu)**

V empirickej časti pri získavaní údajov pomocou výskumnej metódy dotazník budeme postupovať tak, že v prvom rade si stanovíme cieľ dotazníka na základe cieľa diplomovej práce. Následne si stanovíme komu je dotazník určený, čiže spravíme výber výskumného súboru. Pred samotným zostavovaním dotazníka si musíme špecifikovať premenné, ktoré vyplývajú z hypotéz, ktoré sme si stanovili vyššie. Následne po týchto krokoch si určíme oblasti dotazníka, položky, dĺžku a vytvoríme jeho grafickú podobu. Taktiež napíšeme krátky úvod k dotazníku (cieľ, účel, pravidlá vyplňovania) a záver (poďakovanie, priestor na pripomienky). Dotazník osloveným respondentom, potom čo spravíme pilotný prieskum, budeme zasielať v elektronickej podobe prostredníctvom aplikácie Googlu, ktorá nám automaticky odpovede vyhodnotí do grafov a tabuliek, čím nám uľahčí a urýchli prácu. Respondentom, ktorí nemajú prístup k internetu samozrejme doručíme dotazník v printovej forme. Údaje, ktoré získame prostredníctvom dotazníka, či už v elektronickej alebo v printovej forme si následne zosumarizujeme do tabuliek a grafov a výsledky budeme hodnotiť. V dotazníku sa každá jedna otázka vyhodnocuje samostatne. Pri uzavretých otázkach, ktoré budú tvoriť základ dotazníka, sa obyčajne vyhodnocuje frekvencia odpovedí na každú z ponúkaných volieb pre celý výskumný súbor. Následne si frekvenciu vyjadríme v percentách. Sekundárne údaje o našom prieskume získame pomocou knižných a internetových zdrojov. Vyhodnocovať odpovede budeme v časti interpretácia výsledkov a diskusia, v ktorej následne aj prijmeme alebo vyvrátime hypotézy, ktoré sme si stanovili.

Môže sa zdať, že spracovanie údajov získaných prostredníctvom dotazníka je jednoduché, avšak vyžaduje si dlhšiu prípravu a veľkú pozornosť pri tvorbe a výbere relevantných otázok.

Plánované zdroje (pozn. v procese písania sa môžu meniť; uvedieme najmä tie, o ktorých sa zmieňujeme v teoretických východiskách)

ANDOR, L. 2010.*Employment in Europe 2010.* Luxemburg : Publications Office of theEuropeanUnion, 2010. ISBN 978-92-79-16795-9.

BADE, R. et al. 2002. *Foundations of macroeconomics.* Boston, MA :AddisonWesley, 2002. ISBN 0-201-47384-4.

BAILY, M. et al. 1991. *Macroeconomics, financialmarkets, and theinternationalsector.* Homewood, IL : Irwin, 1991. ISBN 0-256-03339-0.

CSABAY, M. et al. 2011. *Ekonomika rozvojových štátov.* Bratislava : Ekonóm, 2011. ISBN 978-80-225-3129-0.

ČAPLANOVÁ, A. et al. 2014. *Inflácia, nezamestnanosť a ľudský kapitál z makroekonomického pohľadu.* Bratislava : WoltersKluwer, s. r. o., 2014. ISBN 978-80-8168-024-3.

GARROUSTE, Ch. et al. 2010. *Education and long-term unemployment.* Luxembourg: Publications Office of theEuropeanUnion, 2010. ISBN 978-92-79-16311-1.

GAVORA, P. et al. 2015. *Výskumné metódy : Dotazník* [online]. Dostupné nahttp://www.e-metodologia.fedu.uniba.sk/index.php/kapitoly/dotaznik/druhy-poloziek.php?id=i12p3 [cit. 2015-10-28].

LISÝ, J. 2003. *Ekonómia : Všeobecná ekonomická teória*. 5. vyd. Bratislava : IURA EDITION, 2003. ISBN 80-89047-75-0.

MARTINCOVÁ, M. 2002. Nezamestnanosť ako makroekonomický problém. Bratislava : IURA EDITION, 2002. ISBN 80-89047-31-9.

OECD. 2007. OECD: *Zvyšovanie vzdelanosti je pre Slovensko najväčšou výzvou* [online]. Dostupné na: http://www.sme.sk/c/3233036/oecd-zvysovanie-vzdelanosti-je-pre-slovensko-najvacsou-vyzvou.html [cit. 2015-1-15].

SRNÁKOVÁ, Ľ. 2005. *Nezamestnanosť absolventov vysokých škôl* [online]. Dostupné na: http://web.uips.sk/download/vs/Nezamestnanost\_2005.pdf [cit. 2015-1-15].

Rešerš najdôležitejších zdrojov (pozn. nepovinná časť)

MARTINCOVÁ, M. 2002. Nezamestnanosť ako makroekonomický problém. Bratislava : IURA EDITION, 2002. ISBN 80-89047-31-9.

Článok poukazuje na to, že nezamestnanosť je úzko spätá s deľbou práce. V minulosti sa rozvíjala najmä v ekonomicky vyspelých spoločnostiach. Ak sa zameriame na Európu, problém nezamestnanosti sa tu vyskytol až na začiatku 19. storočia. Počas 19. storočia až do roku 1915 sa tu pravidelne striedala fáza recesie a prosperity. V čase keď bola fáza recesie, sa dopyt na jednotlivých trhoch postupne znižoval, čo malo za následok zvýšenie počtu nezamestnaných. Táto fáza však vďaka tzv. regulačným mechanizmom zlatého štandardu trvala len niekoľko mesiacov. V období keď bol hospodársky vývoj negatívny, väčšina výrobcov začala znižovať ceny, čo podnietilo spotrebiteľov k nákupu.

OECD. 2007. OECD: *Zvyšovanie vzdelanosti je pre Slovensko najväčšou výzvou* [online]. Dostupné na: http://www.sme.sk/c/3233036/oecd-zvysovanie-vzdelanosti-je-pre-slovensko-najvacsou-vyzvou.html [cit. 2015-1-15].

Správa OECD nás informuje o prostriedkoch, ktoré štát používa na zníženie nezamestnanosti. Ďalej sa v správe dozvedáme aj o tom, aký je stav vzdelania na Slovensku v porovnaní s inými krajinami.

LISÝ, J. 2003. *Ekonómia : Všeobecná ekonomická teória*. 5. vyd. Bratislava : IURA EDITION, 2003. ISBN 80-89047-75-0.

Autor nám objasňuje trh práce a považovať za heterogénny trh, kde sa jednotlivé profesie líšia vzhľadom na potrebnú kvalifikáciu, vzdelanie, riziko a pod. To následne spôsobuje, že jednotlivé profesie majú aj rôzne mzdy. V súčasnosti sa presadzuje tendencia k vyrovnávaniu týchto miezd, nakoľko zamestnania s vyššou mzdou lákajú viac nezamestnaných ako tie, v ktorých je mzda podstatne nižšia. Avšak aj tak tieto rozdiely v mzdách neustále pretrvávajú a najmä v zamestnaniach kde je väčšie riziko alebo je potrebná vyššia kvalifikácia, je aj väčšia mzda.